זהר דביר

זהר דביר (נולד ב-1965) הוא ניצב בדימוס במשטרת ישראל. כיהן כסגן המפכ"ל, כמפקד מחוז הצפון, ראש האגף לתמיכה לוגיסטית ומפקד הימ"מ. דביר נולד בראשון לציון בנם של דוד ופנצי דוידוביץ'. למד בפנימייה הצבאית לפיקוד שליד הגימנסיה העברית "הרצליה" בתל אביב. בוגר תואר שני בלימודי המזרח התיכון מאוניברסיטת תל אביב. בשנת 1983 התגייס לצה"ל. לאחר שנשר מקורס טיס הוצב בחטיבת גולני ושובץ בגדוד 12. בגולני עבר דביר מסלול הכשרה כלוחם וכן קורס מ"כים חי"ר, אותו סיים בהצטיינות. לאחר מכן יצא לקורס קציני חי"ר. עם סיום הקורס שב דביר לגולני כמפקד מחלקה בגדוד. דביר מילא תפקידי פיקוד בחטיבת גולני, בהם מפקד פלוגה בגדוד 12, סגן מפקד גדוד 51, מפקד פלוגת ההנדסה החטיבתית ומפקד סיירת גולני בשנים 1992–1994. תחת פיקודו ביצעה הסיירת עשרות מבצעים מעבר לגבול רצועת הביטחון ("קו אדום"). דביר השתחרר מצה"ל ב-1995 בדרגת רב-סרן, ושירת במילואים כראש מטה החטיבה בדרגת סגן-אלוף. בתום שירות הקבע עבר הכשרה של קציני ביטחון בענף התעופה ושירת כמנהל ביטחון באל על בגרמניה במשך 3 שנים. לאחר מכן שימש כמנהל תפעול בחברת שלמה Sixt. ב-1999 התגייס למשמר הגבול ושירת כמפל"ג לוחמים בימ"מ, היחידה המיוחדת ללוחמה בטרור של משטרת ישראל. לאחר מכן שימש כקצין אג"ם של היחידה וב-2001 מונה למפקדה ועמד בראשה בתקופת האינתיפאדה השנייה. הוא הוביל את היחידה במבצעים רבים בהם חוסלו 179 מחבלים, מהם 50 שהיו בדרכם לפיגועי התאבדות, ונעצרו מאות מחבלים אחרים. בין היתר פיקד דביר על היחידה במהלך המאמצים לחילוץ נהג המונית החטוף, אליהו גוראל. בנובמבר 2003 נפצע באורח אנוש בתאונת דרכים: דביר היה בדרכו למשפחה של אחד מפקודיו שנהרג באותו יום בתאונת אופנוע, הוא עצר בשולי הדרך כשהבחין במכונית הפוכה וחילץ את נהגה הפצוע. מיד אחר כך פגעה משאית ברכב ודביר נפגע בראשו ובכל חלקי גופו. התאוששותו הייתה מהירה מהצפוי וכבר לאחר חודשים ספורים חזר לפקד על הימ"מ, בין היתר במלחמת לבנון השנייה בו פעלה בכפר ע'ג'ר. בתחילת 2007 מונה למפקד מרחב עמקים במחוז הצפון של המשטרה, בינואר 2008 קודם לדרגת תת-ניצב וביולי 2009 מונה לסגן מפקד המחוז. לאחר פרישתו של שמעון קורן שימש כממלא מקום מפקד המחוז, במאי 2011 קודם לדרגת ניצב וביולי 2011 נכנס לתפקידו כראש אגף תמיכה לוגיסטית. בינואר 2014 מונה למפקד מחוז הצפון. בפברואר 2015 קיבל אחריות פיקודית גם למחוז חוף, זאת בעקבות פיטוריו של חגי דותן. בדצמבר 2015 מונה לסגן המפכ"ל. באוגוסט 2018 הודיע על החלטתו לפרוש משירות המשטרה לאחר כ-35 שנות שירות במערכת הביטחון. כיום דביר מכהן כמנכ"ל חברת תור הפועלת בתחום הביטחון בזירה הבינלאומית, ועמית מחקר בכיר במכון למדיניות נגד טרור (ICT) באוניברסיטת רייכמן. דביר נשוי לנטע ואב ל-3 ילדים. מדיה וקבצים בנושא זהר דביר בוויקישיתוף זהר דביר(הקישור אינו פעיל), באתר גדוד הסיור של חטיבת גולני אסף זהר, חדשות 10, מפקד הימ"מ היוצא, זוהר דביר, מתראיין לראשונה, באתר nana10‏, 16 בינואר 2007 "עלינו להציב את השוטר במרכז העשייה"(הקישור אינו פעיל), אתר משטרת ישראל, 17 ביולי 2011 טל ימין-וולבוביץ, מפקד הימ"מ יוצא לאור, באתר nrg‏, 16 בינואר 2007 רוני זינגר, -חרותי, מפקד הימ"מ נחשף לראשונה, באתר הארץ, 16 בינואר 2007 יאיר אטינגר, האם אדם סנדלר היה מפקד הימ"מ?, באתר הארץ, 2 ביולי 2008 אפרת וייס, "אבי, הרגנו את מבצע הפיגוע, המעגל נסגר", באתר ynet, 16 בינואר 2007 דני ברנר ואוריין צ'פלין, מצה"ל למשטרה במסלול ההרואי, באתר ישראל היום, 10 בינואר 2014 דני ברנר, פעם כומתה - תמיד כומתה, באתר ישראל היום, 21 בפברואר 2014 חן קוטס־בר, "אין דבר שלא מבצעים. זאת היחידה המיוחדת הכי שחורה בצבא", באתר "ידיעות אחרונות", 10 במאי 2016 אתי אברמוב, "לא בא לי להיות חלק מהערבוביזציה שמגיעה עם תפקיד המפכ"ל", באתר "ידיעות אחרונות", 2 באוגוסט 2018 למפקד הימ"מ יש היום הרבה כוח להחליט איפה הוא פועל ואיך - גילוי דעת, באתר גילוי דעת, ‏18 במאי 2022 חילוץ תחת אש: מה חווים הלוחמים במהלך פעולה בעומק שטח האויב?, סרטון בערוץ "עכשיו 14", באתר יוטיוב (אורך: 05:53), 12 בפברואר 2024 זהר דביר, באתר "בהשקט ובבטחה". גל פרל פינקל, ‏פלוגה מעולה, אבל לא יחידת עילית, באתר דבר העובדים בארץ ישראל, 4 באוקטובר 2018. דני ברנר ואוריין צ'פלין, מצה"ל למשטרה במסלול ההרואי, באתר ישראל היום, 10 בינואר 2014. אביחי בקר, ח' ועונשם, הארץ, ‏ 15.10.1999, כפי שהועלה באתר פרש. אסף זהר, חדשות 10, מפקד הימ"מ היוצא, זוהר דביר, מתראיין לראשונה, באתר nana10‏, 16 בינואר 2007. עמוס הראל, מי פנוי בביתוניא? הדילמות של "מונית לבנה", באתר הארץ, 17 ביולי 2003. טל ימין-וולבוביץ, מפקד הימ"מ יוצא לאור, באתר nrg‏, 16 בינואר 2007. עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמוד 151. אחיה ראב"ד, קצין משטרה השתלט על אדם שאיים לפוצץ רימון, באתר ynet, 1 במרץ 2008. אחיה ראב"ד ועומרי אפרים, ניצב זוהר דביר יפקד גם על מחוז חוף, באתר ynet, 19 בפברואר 2015 ניצב זוהר דביר ימונה לתפקיד הסמפכ"ל, אתר משטרת ישראל, 29 בנובמבר 2015